Kruie – Kruie Kraai Koning
Kruie	admin	2016-06-14T19:50:59+00:00
“Kruie werk nie so vinnig soos konvensionele medikasie nie, wat veroorsaak dat baie mense moed verloor. Met die gebruik van kruie is mens self betrokke by jou eie genesing omdat jy aan die genesingsproses moet glo vir resultate en dit maak die proses van genesing net so belangrik soos die genesing self.”
Die kruie wat hieronder beskryf word, groei alles op die Groot Karoo plaas Theefontein waar Oom Johannes en Antoinette woon, en word in verskillende kombinasies en hoeveelhede gemeng vir ‘n wye reeks kwale. Antoinette sê daar is ‘n krui vir elke kwaal, maar hulle is nie almal hier gelys nie, so skakel haar gerus met jou navrae.
Die kruie word geoes, gedroog en verpak op die plaas en kan direk van hulle gekoop word deur Antoinette weeksdae te skakel tussen vyf- en sewe-uur by 023 416 1659 (plaas), of 083 273 9659. Pryse van kruie is beskikbaar op navrae, maar wees gerus dat dit u nie meer as meeste medisyne uit die sak sal jaag nie.
Kruievoorraad vir sowat drie maande, en ‘n resep om die kruie reg te gebruik, word aan die einde van die maand aan u gepos nadat geld in hulle rekening inbetaal is. Bankbesonderhede is op die kontakbladsy beskikbaar maar kan ook direk van Antoinette verkry word.
Meeste kruie wat n mens gebruik, word gebruik vir n 3 maande periode, dan los n mens dit vir 3 tot 4 maande om die liggaam tyd te gee om die genesing verder te vat. Dit bly vir my interessant dat die moderne mens klaarblyklik vergeet het dat die menselike liggaam so ontwerp is, dat die liggaam homself keer op keer self kan genees. Dis hier waar Kankerbossie inkom, dit hou die immuunstelsel sterk en as dit sterk is, word al die organe ondersteun. Hierdie krui is al een wat jy jaar in, jaar uit kan drink, elke dag.
Dis wetenskaplik bewys dat Kankerbossie TB en HIV pasiente help met hulle geweldige gewigs-verlies, want dit help om pasiente n eetlus te gee , asook met die bou van spiere, na n lang siekbed. Hierdie kruie help ook met angstigheid, die vloek van die moderne eeu, omdat dit die Kortisol vlakke in die liggaam verhoog. Kankerbossie het ook anti-inflammatoriese en anti-oksidant komponente en kan ook verligting gee vir mense met tipe 2 Diabetes. Hierdie kruie moet langdurig gebruik word, mens kan dit nie net vir 3 weke gebruik en dan tot die gevolgtrekking kom ‘ dat die kruie nie werk nie’
As ‘n mens kruie gebruik, is n mens deel van die proses van jou genesing, want jy moet toegewyd wees om te onthou om dit daagliks te gebruik, dit gereeld voor te berei en ook emosioneel betrokke te word met jou fisiese herstel. Toe ek begin kruie gebruik, het ek begin leer om te luister na my liggaam en besef elkeen van ons ken ons liggame die beste en deur bewus te wees van hoe jou liggaam werk, so kan jy voorkomend te werk gaan.
Die winter is die tyd dat die imuunstelsel oortyd moet werk om al die verkoues, griep en brongitis hok te slaan en hier is organiese knoffel n uitstekende bondgenoot. Rou knoffel, knoffel in sop, knoffel saam met Dasbos en Klipkruie help om die liggaam sterk te hou deur die wintermaande.
Die meeste knoffel wat mens in supermarkte koop, word ingevoer uit China uit, waar dit baie keer geneties gemanupileer word om min of meer almal dieselfde te lyk en bestraal word om te voldoen aan invoer vereistes. In die Karoo, naby die klein dorpie Loxton, is Johan Scholtz al n paar jaar besig om organiese knoffel te verbou. Ek het dit onlangs begin gebruik en ek kon nie die verskil glo nie! Die knoffel smaak anders, “lewendig”, sou ‘n mens dit kon noem. Ek is baie gelukkig dat ek so naby die knoffel landery woon, want ek sal van nou af sorg dat ek nie sonder hierdie bondgenoot is nie. Johan se telnr is 0533 813 905 en sy e-pos adres is elandshcoltz@gmail.com.